Shtypi: “A është Franca raciste?” 
Sulmet raciste drejt ministres franceze të drejtësisë nxisin reflektime në Francë
Para pak kohe, kopertina e revistës e quajti ministren e drejtësisë Christiane Taubira “të zgjuar sa një majmune.” “Taubira merr bananen e saj,” vazhdonte më tej artikulli. Një gjykatë në Paris ka hapur një hetim zyrtar mbi incidentin. Zëvendës ministrja e arsimit George Pau-Langevin e quajti artikullin një sulm të vlerave franceze: Zonja Taubira ka lindur në Guajanën Franceze, një ishull që i përket Francës dhe ka qenë viktima e disa fyerjeje raciste. Një kandidat i Frontit Kombëtar e krahasoi atë me një shimpanze. Natyra e debatit publik në Francë ka ndryshuar kohët e fundit, thotë Rainbow Murray, një eksperte e politikës së djathtë franceze, nga Universiteti “Queen Mary” i Londrës. Disa vëzhgues e lidhin tensionin e tanishëm racor në Francë me trazirat e vitit 2005 në lagjet e varfëra të Parisit dhe të disa qyteteve të tjerë. Nicolas Sarkozy, i cili atëherë ishte ministri i brendshëm, i cilësoi protesuesit si “racaille” ose llum – duke kapërcyer cakun në portretizimin e imigrantëve, shumica e të cilëve ishin nga Afrika veriore dhe perëndimore. Zonja Murray thotë se Franca kurrë nuk i ka integruar komunitetet e saj të mëdha të imigrantëve. Autorja Priscilla Lalisse-Jespersen, një amerikane e cila jeton në Paris me burrin e saj francez, ia atribuon rritjen e racizmit problemeve ekonomike të Francës. Ajo foli për Zërin e Amerikës nëpërmjet Skype-it: Presidenti Francois Hollande ka folur ashpër kundër sulmeve ndaj ministres Taubira. Grupet për të drejtat e njeriut thonë se reagimi i tij ishte i dobët – dhe ata paralajmërojnë se tabuja mbi shfaqjen publike të racizmit po zhduket.